המ-לט (ישראל-קנדה)

המ-לט (ישראל-קנדה) בע"מ היא חברה פרטית העוסקת בייצור ושיווק אביזרי צנרת, מחברים, ברזים ושסתומים לתעשיית השבבים, הכימיה והאנרגיה. ונמצאת בשליטת חברת UCT. נכון לשנת 2020 כ-98% ממכירות החברה היו לייצוא. המ-לט הוקמה בשנת 1961 בשם "חברת המבלט" על ידי צבי טופז. אולם לאחר שהזמין חותמות והדפיס דפים עם לוגו, התברר לו שיש חברה אחרת בשם זה, לכן שינה את האות "ב" למקף וכך נוצר השם "המ-לט". טופז רכש מבלט (מכבש הטבעה עבור תעשיות המתכת) והקים מפעל קטן לייצור אביזרי צנרת בקריית אתא, המוצרים נמכרו בעיקר לבתי הזיקוק, מפעלי פטרוכימיה, תעשיית המזון והתרופות. המפעל החל לפעול במקור בשנת 1950 כבית מלאכה קטן בחדר של כמה מטרים רבועים בואדי ניסנס בחיפה, ועסק בייצור פרסות לנעליים מקופסאות שימורים, פקקים לבקבוקי שתייה וצירים לדלתות. בשנות ה-80 של המאה ה-20 הצטרפו לחברה בניו של צבי, שמואל ודן טופז. עד אז פעלה כחברה משפחתית שהמכירות היו רובם בישראל בסכום של כ-3 מיליון דולר בשנה, החברה החלה ביצוא מוצרים ונכנסה לתחום חדש, תעשיית המוליכים למחצה. בשנת 1991, הקימה "המ-לט" חברת בת, "ה.טי.סי", לייצור אביזרי צנרת למערכות פיקוח ובקרה תעשייתיות לתעשיית האלקטרוניקה בעיקר לתעשיית המוליכים למחצה. על מנת לממן את הרחבת כושר הייצור הכניסה "המ-לט" שותפים שהשקיעו בחברה, בהם החברות האמריקאיות "אפלייד מטיריאלס" ו"קינטיקס". בשנת 2000 מוזגה החברה לתוך "המ-לט". בשנת 1994 הונפקו לציבור ונרשמו למסחר בבורסה לניירות ערך בתל אביב ניירות ערך של החברה. בינואר 1996 רכש תד אריסון בבורסה 6.7% ממניות החברה ובהמשך רכש מניות נוספות והחזיק ב-9.2% מהחברה באמצעות אריסון השקעות. בתחילת 2004 מכרו האחים טופז מחצית מהחזקתם בחברה להשקעות דיסקונט. בעקבות העסקה הפכה "השקעות דיסקונט" לבעלת השליטה בהמ-לט עם כ-40% מהמניות. שמואל ודן טופז נותרו עם אחזקה של כ-20%. באפריל 2009, השלימה "השקעות דיסקונט" את רכישת השליטה בחברה לאחר שקנתה את יתרת מניות האחים טופז, תמורת כ-9.5 מיליון דולר. בשנת 2012 נרכשה השליטה בהמ-לט על ידי קרן ההשקעות פימי לפי שווי חברה של 100 מיליון דולר. בדצמבר 2020 רכשה חברת UCT האמריקאית את אחזקותיה של קרן פימי (31%), תמורת 287 מיליון דולר. ישראל - מטה החברה והמפעל הראשי שלה נמצא בפארק התעשייה ציפורית החל משנת 1996 יפן - בשנת 2004 רכשה מפעל ביפן אך סגרה אותו ב-2009 והעבירה את הייצור לישראל בריטניה - בדצמבר 2014 רכשה את הבעלות המלאה בחברת Cambridge Fluid Systems סין - בשנת 2016 רכשה מפעל בסין דרום קוריאה - בשנת 2018 רכשה את הבעלות המלאה בחברת S&S Valve המקשרים של המ-לט יוצרים קשרי יצוא אמיצים, מעריב, 25 בינואר 1987 המ-לט (ישראל-קנדה) בע"מ: נתונים כספיים באתר מאי"ה. עמי גינזבורג, ממקום משכנו בפארק התעשייה ציפורית טווה יו"ר מועצת המנהלים של המ-לט, שמואל טופז, תוכנית אסטרטגית שאפתנית, באתר הארץ, 8 בספטמבר 2004 המ -לט (ישראל -קנדה) בע"מ - דוח תקופתי לשנת 2020 עירא קראוס, ‏כיצד הגיעה המ-לט מייצור סוליות לשווי של 1.2 מיליארד ש'?, באתר גלובס, 29 ביולי 2018 המ-לט ממזגת את ה.טי.סי: תקצה מניות לדסק"ש, אריסון, אפלייד מטיריאלס ויו.אס פילטר, באתר גלובס, 4 בינואר 2000 דסק"ש ופי.אי.סי משקיעות 25 מ' ש' ב-%11 ממניות המ-לט, באתר גלובס, 13 באוקטובר 1997 ירון פרידמן, ‏דסק"ש רכשה השליטה בהמ-לט ממשפחת טופז תמורת 8-10.6 מיליון דולר, באתר גלובס, 28 בינואר 2004 יורם גביזון, תשואה של 385% בשש שנים: ישי דוידי שם על המדף את המ-לט, באתר TheMarker‏, 17 ביולי 2018 גולן חזני, עוד אקזיט לפימי: UCT רוכשת את המ-לט תמורת 287 מיליון דולר, באתר כלכליסט, 16 בדצמבר 2020 דוח מיידי בדבר חתימה על הסכם מיזוג, באתר ,מאיה", 17 בדצמבר 2020 רחל הניג, ‏חברת המ-לט תשכור מוילאר נכסים עוד 6,400 מ"ר בפארק התעשייה ציפורית בגליל, באתר גלובס, 9 בספטמבר 2009 אוריאל הרמן, ‏המלט של IDB סוגרת את פעילות הייצור ביפן ומפרסמת אזהרת רווח: תפסיד 10 מיליון דולר ברבעון, באתר גלובס, 3 במרץ 2009 יורם גביזון, המלט של פימי רוכשת חברה אנגלית ב־3.3 מיליון דולר, באתר TheMarker‏, 24 בדצמבר 2014 יורם גביזון, המלט רוכשת חברה סינית תמורת 15 מיליון דולר במזומן, באתר TheMarker‏, 12 בינואר 2016 יורם גביזון, המ-לט רוכשת חברה בקוריאה תמורת 6 מיליון דולר, באתר TheMarker‏, 17 ביוני 2018